**АШИГТ МАЛТМАЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Ашигт малтмалын тухай хуулийн 39 дүгээр зүйлийн 1 дэх хэсгийн 4 дэх заалтад дор дурдсан агуулга бүхий 39.1.4.5. гэсэн дэд заалт нэмсүгэй:

39 дүгээр зүйлийн 1 дэх хэсгийн 4 дэх заалтын 5 дахь дэд заалт

“39.1.4.5. Монгол Улсад үйлдвэрлэсэн органик бордоо хэрэглэх”

**2 дугаар зүйл.** Ашигт малтмалын тухай хуулийн 39 дүгээр зүйлийн 1 дэх хэсгийн 4 дэх заалтын 39.1.4.5 гэсэн дэд заалтын дугаарыг “39.1.4.6” гэж өөрчилсүгэй.

**3 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**ХУВЬ ХҮНИЙ ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Хувь хүний орлогын албан татварын тухай хуулийн 23 дугаар зүйлийн 2 дахь хэсэгт дор дурдсан агуулгатай 23.21гэсэн заалт нэмсүгэй:

23 дугаар зүйлийн 2 дахь хэсгийн 23.21 дахь заалт:

“23.21. органик бүтээгдэхүүн үйлдвэрлэсэн болон тариалсан Монгол Улсад байнга оршин суугч албан татвар төлөгчийн зөвхөн тухайн үйлдвэрлэлээс олсон орлогод ногдуулах албан татварыг 90 хувиар хөнгөлнө”

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Аж ахуйн нэгжийн орлогын албан татварын тухай хуулийн 22 дугаар зүйлийн 2 дахь хэсэгт дор дурдсан агуулгатай 22.5.101гэсэн заалт нэмсүгэй:

22 дугаар зүйлийн 5 дахь хэсгийн 3 дахь заалтын 22.5.101 заалт:

“22.5.101. Органик бүтээгдэхүүний тухай хуулийн 6.1.1-д заасан органик бүтээгдэхүүнийг үйлдвэрлэсэн буюу тариалсан аж ахуйн нэгжийн зөвхөн тухайн бүтээгдэхүүнээс олсон орлогод ногдох албан татварыг 90 хувиар хөнгөлнө”

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**НЭМЭГДСЭН ӨРТГИЙН АЛБАН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Нэмэгдсэн өртгийн албан татварын тухай хуулийн 13 дугаар зүйлийн 1 дэх хэсгийн 20 дахь заалтын “материал” гэсний дараа “органик бүтээгдэхүүн” гэж, 21 дэх заалтын “... арьс шир” гэсний дараа “органик бүтээгдэхүүн” гэж, 13.10 дахь заалтын “Энэ” гэсний өмнө “Органк бүтээгдэхүүнээс бусад” тус тус нэмсүгэй.

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**ТӨРИЙН БОЛОН ОРОН НУТГИЙН ХӨРӨНГӨӨР БАРАА, АЖИЛ, ҮЙЛЧИЛГЭЭ ХУДАЛДАН АВАХ ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Төрийн болон орон нутгийн хөрөнгөөр бараа, ажил, үйлчилгээ худалдан авах тухай хуулийн 10 дугаар зүйлийн 1 дэх хэсгийн 1 дэх заалтын “Монгол Улсын ...” гэсний өмнө “Дотоодод үйлдвэрлэсэн органик бараа,” гэж нэмсүгэй:

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**ЕРӨНХИЙ БОЛОВСРОЛЫН СУРГУУЛИЙН ХООЛ ҮЙЛДВЭРЛЭЛ, ҮЙЛЧИЛГЭЭНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСӨЛ**

**1 дүгээр зүйл.** Ерөнхий боловсролын сургуулийн хоол үйлдвэрлэл, үйлчилгээний тухай хуулийн7.1.3 дахь заалтын “... орон нутгийн “ гэсний өмнө “органик” гэж нэмсүгэй.

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**ЗӨРЧЛИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

 **ХУУЛИЙН ТӨСӨЛ**

**1 дүгээр зүйл.**Зөрчлийн тухай хуулийн 6.16  дугаар зүйлд дор дурдсан агуулга бүхий 3.2 дахь заалт нэмсүгэй.

6.16  дугаар зүйлийн 3.2 дахь заалт:

З.2.Органик бүтээгдэхүүний тухай хуулийн 13.6 дахь заалтыг зөрчсөн бол хүнийг гурван зуун нэгжтэй тэнцэх хэмжээний төгрөгөөр, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.

**2 дугаар зүйл.**Зөрчлийн тухай хуулийн 6.16  дугаар зүйлийн 3 дахь хэсгийн 3.1 дэх заалтын “импортын органик хүнс” гэснийг “органик бүтээгдэхүүн” гэж, 4 дэх хэсгийн 4.1 дэх заалтын “хүнсийг” гэснийг “бүтээгдэхүүнийг” гэж, 4 дэх хэсгийн 4.2 дахь заалтын “холбогдох төрийн байгууллагад” гэснийг “мэдээллийн санд” гэж тус тус өөрчилсүгэй.

**3 дугаар зүйл.**Зөрчлийн тухай хуулийн 6.16  дугаар зүйлийн 3 дахь хэсгийн 3.2 дахь заалтын “тэмдэглэгээ” гэснийг хассугай.

**4 дүгээр зүйл.**Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**ХҮНСНИЙ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

 **ХУУЛИЙН ТӨСӨЛ**

**1 дүгээр зүйл.** Хүнсний тухай хуулийн 8.1.3 дахь заалтын “... тэжээл болон органик хүнсний” гэснийг “тэжээлийн” гэж өөрчилсүгэй.

**2 дугаар зүйл.**Хүнсний тухай хуулийн16.2 дахь заалтын “... органик” гэснийг хассугай.

**3 дугаар зүйл.**Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг

**БАЙГАЛЬ ОРЧНЫГ ХАМГААЛАХ ТУХАЙ ХУУЛЬД НЭМЭЛТ ОРУУЛАХ ТУХАЙ**

**ХУУЛИЙН ТӨСӨЛ**

**1 дүгээр зүйл.** Байгаль орчныг хамгаалах тухай 54 дүгээр зүйлийн 1 дэх заалтын “ ашиглах” гэсний дараа “органик бүтээгдэхүүн үйлдвэрлэх” гэж нэмсүгэй

**2 дугаар зүйл.** Энэ хуулийг Органик бүтээгдэхүүний тухай хууль батлагдсан өдрөөс дагаж мөрдсүгэй.

Гарын үсэг